CELEX: 32014R0874
Language: et
Date: 2014-08-08 00:00:00
Title: Komisjoni rakendusmäärus (EL) nr 874/2014, 8. august 2014 , teatavate kaupade klassifitseerimise kohta kombineeritud nomenklatuuris

13.8.2014   
            
            
               ET
            
            
               Euroopa Liidu Teataja
            
            
               L 240/6
            
         KOMISJONI RAKENDUSMÄÄRUS (EL) nr 874/2014,
   8. august 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt nõukogu määruse (EMÜ) nr 2913/92 (2) artikli 12 lõikele 6. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. august 2014
      
         
            Komisjoni nimel
         
         
            presidendi eest
         
         
            komisjoni liige
         
         Martine REICHERTS
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Ringikujuline polüesterriidest tekstiilkate teatavate autotüüpide rehvidel kasutamiseks, et parandada rehviturvise toimimist lumel sõitmise korral.
                  Toote keskosa sisekülg on valmistatud tugevast polüesterfilamentkiust, mis annab struktuurile vastupidavuse. Toote keskosa väliskülg on valmistatud kahest erineva suurusega polüesterstaapelkiust, mis annavad toote pinnale kareduse ja tagavad sellega pidavuse ja haakuvuse. Seepärast on maapinnaga kontaktis olevat rehviosa kattev toote keskosa vastupidavam rebenemise suhtes ning selle pidavus- ja haakuvusomadused on toote muudest osadest paremad.
                  Toote muud osad katavad rehvi külgi ja need on konstrueeritud selliselt, et oleks tagatud toote paigal püsimine sõidu ajal.
                  Kõik toote osad on omavahel kokku õmmeldud.
                  Toote ühele küljele on kinnitatud neli polüpropüleenriidest riba, mida kasutatakse sangadena toote kinnitamisel rehvile.
                  (Vt foto) (1)
                  
               
               
                  6307 90 98
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XI jaotise märkusega 7f ning CN-koodide 6307, 6307 90 ja 6307 90 98 sõnastusega.
                  Toodet ei või tarvikuna klassifitseerida alamrubriiki 8708 70, kuna toode üksnes parandab rehviturvise toimimist lumel sõitmisel ning seega ei kohanda see sõidukit konkreetseks operatsiooniks, ei laienda selle kasutamisvõimalusi ega soorita kohale asetatuna mingit tegevust sõiduki põhifunktsiooniga seoses (vt kohtuasi C-152/10 Unomedical [2011] EKL I-5433, punkt 29).
                  Sellest tulenevalt, ning arvestades asjaolu, et toode on valmistatud üksnes tekstiilmaterjalist ja et selle erinevad osad on kokku õmmeldud, tuleb toode klassifitseerida CN-koodi 6307 90 98 alla kui muu valmistekstiiltoode.
               
            
         (1)  Foto on üksnes illustratiivne.